ถล่มตูนิเซีย 5-2 เบลเยียมฮอต
โสมต้านไม่ไหว แพ้เม็กซิโก2-1,โรเมลู ลูกากู-เอเด็น อาซาร์ กดคนละ 2 เม็ด พา ปิศาจแดงแห่งยุโรป เบลเยียม ฟอร์มร้อนไล่ถลุง พญาอินทรีแห่งคาร์เธจ ตูนิเซีย ไปยับเยิน 5-2 จ่อเข้ารอบ 16 ทีมสุดท้าย ศึกฟุตบอลโลก 2018 ส่วนอีกคู่ เม็กซิโกโชว์เชือดเกาหลีใต้ ลอยลำเข้ารอบน็อกเอาต์ ขณะที่กองหน้าร่างยักษ์ขยับขึ้นรั้งดาวซัลโวร่วมกับคริสเตียโน โรนัลโด ของโปรตุเกส ที่ 4 ประตู ด้านตูนิเซียเก็บกระเป๋ากลับบ้าน ส่วนคืนนี้ (24 มิ.ย.) สิงโตคำราม อังกฤษ ส่งแฮร์รี เคน กองหน้ากัปตันทีมลงล่าตาข่ายเก็บ 3 แต้มพาทีมเข้ารอบ ฝั่ง ปานามาจัดขุมกำลังชุดใหญ่สู้เต็มที่แพ้ไม่ได้ ส่วน ซามูไรญี่ปุ่น จัดชุดเดิม ชินจิ คากาวะ-ทาคาชิ อูซามิ-ยูยะ โอซาโกะ ทะลวงประตู ด้านเซเนกัล มีซาดิโอ มาเน กัปตันทีมตัวเก่งนำทัพหวังเก็บชัยตีตั๋วรอบ 16 ทีม ขณะที่โคลอมเบียเฮ ฮาเมส โรดริเกวซ ฟิตเปรี๊ยะลงพาทีมเก็บ 3 แต้ม ขณะที่ โปแลนด์มีโรเบิร์ต เลวานดอฟสกี กัปตันทีมนำทัพ,เข้มข้นและสนุกขึ้นทุกขณะ สำหรับการแข่งขันฟุตบอลโลก 2018 รอบสุดท้าย ที่เริ่มชัดแล้วว่าทีมไหนต้องเก็บกระเป๋ากลับบ้าน หรือยังมีสิทธิลุ้นได้อยู่ต่อ โดยการแข่งขันเมื่อวันที่ 23 มิ.ย.เวลา 19.00 น. เป็นการพบกันที่สนามสปาร์ตัก สเตเดียม, กรุงมอสโก ประเทศรัสเซีย เป็นการแข่งขันในกลุ่มจี ปิศาจแดงแห่งยุโรป เบลเยียม ที่ชนะ ปานามา 3-0 ในเกมแรกลงสนามพบกับ พญาอินทรีแห่งคาร์เธจ ตูนิเซีย ที่พ่ายแพ้อังกฤษมา 1-2 โดยเกมนี้ เบลเยียมมีเควิน เดอ บรอยน์, เอเด็น อาซาร์, โรเมลู ลูกากู เป็นแกนหลัก ขณะที่ตูนิเซีย มีวาห์บี คาซรี กัปตันทีมนำทัพ,เปิดฉากครึ่งแรกมาได้เพียงแค่ 6 นาทีเท่านั้น แฟนบอลปิศาจแดงแห่งยุโรป ก็ได้เฮกันสนั่น เอเด็น อาซาร์ โดนเสียบล้มลงในเขตโทษ ก่อนเจ้าตัวจะลุกขึ้นมายิงตุงตาข่ายให้เบลเยียมออกนำไปก่อน 1-0 นาทีที่ 16 เบลเยียมก็ขึ้นนำห่าง โรเมลู ลูกากู กองหน้าตัวเก่งหลุดเดี่ยวเข้าไปยิงให้ทีมขึ้นนำ 2-0 ถัดมา 2 นาที ตูนิเซียก็ไล่ตามมา 1-2 วาห์บี คาซรี เปิดลูกฟรีคิกเข้ามา ดีลัน บรอนน์ กระโดดโหม่งเข้าไป นาทีที่ 33 ตูนิเซียก็ได้ลุ้น คาซรีซัดไกลแต่ติดมือของธิโบต์ กูร์ตัวส์ ช่วงทดเวลาบาดเจ็บเบลเยียม ก็นำห่าง 3-1 โธมัส มูเนียร์ จ่ายบอลให้ลูกากู หลุดเข้าไปยิงสวนตัวฟารุก เบน มุสตาฟา เข้าไปอย่างสวยงาม เป็นประตูที่ 4 ของเจ้าตัวในศึกฟุตบอลโลกครั้งนี้ ขึ้นไปรั้งตำแหน่งดาวซัลโวเทียบเท่า คริสเตียโน โรนัลโด ของโปรตุเกส ก่อนจบครึ่งแรกไปด้วยสกอร์ดังกล่าว,เริ่มเกมครึ่งหลังได้เพียงแค่ 6 นาทีเท่านั้น เบลเยียมก็นำห่างอีกครั้ง เมื่อเอเด็น อาซาร์ หลุดเดี่ยวเข้าไปแตะหลบเบน มุสตาฟา เข้าไปยิงง่ายๆ ให้ทีมขึ้นนำ 4-1 ในนาทีที่ 51 และเป็นประตูที่ 2 ของกัปตันทีมรายนี้ หลังจากนั้นก็เป็นเบลเยียมที่บุกมากกว่าแต่ก็ยังได้หวาดเสียว นาทีที่ 74 มิชี บัตซัวยี ตัวสำรองได้ซัดจ่อๆ แต่แนวรับตูนิเซียมาเตะจากเส้นประตูออกไปได้ นาที 90 เป็นบัตซัวยี ที่พยายามยิงประตูให้ได้ก็ทำสำเร็จยิงให้เบลเยียม ขึ้นนำ 5-1 แต่เกมยังไม่จบ ตูนิเซียก็ไล่มาห่างๆ 2—5 จากลูกตวัดยิงของคาซรี ก่อนจบเกม เบลเยียม ไล่ถล่มเอาชนะตูนิเซียไปได้ 5-2 เก็บเพิ่มเป็น 6 แต้มเต็มจาก 2 นัดจ่อเข้ารอบน็อกเอาต์เต็มทนแล้ว ขณะที่ตูนิเซียแพ้ 2 นัดตกรอบแน่นอนแล้ว,ต่อมาเวลา 22.00 น. ที่สนามรอสตอฟ อารีนา, เมืองรอสตอฟ ออน ดอน โสมขาว เกาหลีใต้ ที่แพ้สวีเดน 0-1 ลงสนามพบกับ จังโก้ เม็กซิโก ที่พลิกล็อกเอาชนะเยอรมนีมาได้ เปิดฉากมาทั้งสองเปิดเกมรุกเข้าแลกกันทันที นาทีที่ 12 เม็กซิโกเกือบนำ มิเกล ลายุน เปิดบอลให้ฮาเวียร์ ชิชาริโต เฮอร์นานเดซ โขกหลุดกรอบไปนิดเดียว นาทีที่ 22 ซน เฮือง มิน กองหน้าเกาหลีใต้ ได้ยิง 3 ครั้งติดแต่ก็ยังโดนบล็อก นาทีที่ 26 จังโก้ได้จุดโทษ คาร์ลอส เวลา ซัดไม่พลาด เม็กซิโกขึ้นนำ 1-0,ก่อนจบครึ่งแรกไปด้วยสกอร์ดังกล่าว เปิดฉากครึ่งหลัง เม็กซิโกยังได้ลุ้นมากกว่า นาที 66 เม็กซิโก นำห่าง โลซาโนไหลบอลมาให้ชิชาริโตล็อกหลบแนวรับเกาหลีใต้ ก่อนยิงเข้าไปตุงตาข่ายขึ้นนำ 2-0 หลังจากนั้น โสมขาว บุกเพื่อหวังเอาคืนให้ได้ ในช่วงทดเจ็บนาทีที่ 3 ซน เฮือง มิน สับไกสุดสวยจากนอกกรอบเขตโทษพุ่งเข้าประตูไปให้เกาหลีใต้ ตามมา 1-2 แต่สุดท้ายไม่ทัน จบเกม เม็กซิโก เอาชนะเกาหลีใต้ไปได้ 2-1 เก็บ 6 แต้มเต็มจาก 2 นัด จ่อเข้ารอบน็อกเอาต์ ขณะที่ โสมขาว แพ้ 2 นัดรวดยังไม่มีแต้มติดมือ,ส่วนการแข่งขันในวันที่ 24 มิ.ย. เป็นการแข่งขันรอบแรก นัดสอง ของ 3 ทีมสุดท้าย คิกออฟคู่แรกเวลา 19.00 น. ในกลุ่มจี ที่สนามนิชห์นีย์ นอฟโกร็อด สเตเดียม, เมืองนิชห์นีย์ นอฟโกร็อด สิงโตคำราม อังกฤษ ที่ชนะตูนิเซียมาในเกมแรก ลงสนามพบกับปานามาที่แพ้เบลเยียมมาก่อน 0-4,โดยทั้งสองทีมไม่เคยพบกันมาก่อน สถานการณ์ในกลุ่มนี้ อังกฤษต้องการชัยชนะเพื่อที่จะการันตีเข้าสู่รอบน็อกเอาต์ ขณะที่ปานามาห้ามแพ้ถ้าอยากลุ้นเข้าสู่รอบต่อไป เกมนี้ถ่ายทอดสดทาง ททบ.5 (ช่อง 1), ทรู สปอร์ต เอชดี 3 (668), ทรู 4 เค แชนแนล (400),กาเร็ธ เซาธ์เกต กุนซือทีมชาติอังกฤษ ต้องเช็กอาการของเดเล อัลลี ก่อนหลังจากกลับมาฝึกซ้อมได้แล้ว ว่าจะพร้อมลงสนามหรือไม่ หากไม่พร้อมจะเป็นรูเบน ลอฟตัส ชีค จะลงสนามแทน แนวรับวาง ไคล์ วอล์กเกอร์, แฮร์รี แมคไกวร์, จอห์น สโตน ยืนเป็น 3 เซ็นเตอร์ฮาล์ฟ คีแรน ทริปเปียร์, แอชลีย์ ยัง รับหน้าที่วิงแบ็กขวาและซ้าย แดนกลาง จอร์แดน เฮนเดอร์สัน คุมจังหวะเกมร่วมกับรูเบน ลอฟตัส ชีค และเจสซี ลินการ์ด แดนหน้า มาร์คัส แรชฟอร์ด น่าจะเบียดราฮีม สเตอร์ลิง ลงล่าตาข่ายคู่กับแฮร์รี เคน กองหน้ากัปตันทีมที่ยิงสองเม็ดในเกมล่าสุด,แฮร์นาน โกเมซ กุนซือทีมชาติปานามา จะยึดผู้เล่นจากเกมแพ้เบลเยียมลงสนาม แนวรับมีโรมัน ตอร์เรส, ฟีเดล เอสโคบาร์ ยืนเป็นคู่เซ็นเตอร์ฮาล์ฟ กาเบรียล โกเมซ, เอ็ดการ์ บาร์เซนาส และ อนิบาล โกดอย เป็นแกนหลักช่วยกันขับเคลื่อนเกมกลางสนาม แดนหน้าเกมนี้เลือกใช้กาเบรียล ตอร์เรส ออกสตาร์ตตัวจริง,ด้านการวิเคราะห์ของบริษัทพนันถูกกฎหมายจากประเทศอังกฤษฟันธงออกมาเชื่อมั่นว่า อังกฤษ น่าจะเข้าวินไปแบบสบายๆ โอกาสที่ปานามาจะยันเสมอหรือพลิกชนะแทบจะเป็นไปได้น้อยมาก,คู่สองเวลา 22.00 น. ที่สนามเอคาเตรินเบิร์ก อารีนา, เมืองเอคาเตรินเบิร์ก ในกลุ่มเอช ซามูไร ญี่ปุ่นที่เอาชนะโคลอมเบียมาได้ 2-1 ลงสนามพบกับ สิงโตเตรันกา เซเนกัล ที่เอาชนะโปแลนด์ มาในเกมแรก 2-0 ทั้งสองทีมเจอกันมาทั้งหมด 2 ครั้ง เป็นเซเนกัลที่เอาชนะได้ทั้ง 2 นัด โดยเกมล่าสุดที่พบกันในปี 2003 เซเนกัลเอาชนะไปได้ 1-0 สถานการณ์ในเกมนี้ทั้งสองต้องการ 3 แต้มเพื่อเข้าสู่รอบ 16 ทีมสุดท้าย แต่ถ้าออกเสมอก็ต้องไปลุ้นในเกมนัดสุดท้ายทั้งคู่ เกมนี้ถ่ายทอดสดทางทรูโฟร์ยู (ช่อง 24), ทรู สปอร์ต เอชดี 3 (668), ทรู 4 เค แชนแนล (400),อากิระ นิชิโนะ เทรนเนอร์ญี่ปุ่นจะยึดผู้เล่นจากเกมโค่นโคลอมเบียลงสนาม แนวรับวางมายะ โยชิดะ, เกน โชจิ ยืนเป็นคู่เซ็นเตอร์ฮาล์ฟ มาโกโต ฮาเซเบะ, กาคุ ชิบาซากิ คุมจังหวะเกม โฮตารุ ยามา–กูจิ, ชินจิ คากาวะ, ทาคาชิ อูซามิ ปั้นเกมรุก ยูยะ โอซาโกะ ลงยืนหน้าเป้า,อลิอู ซิสเซ เทรนเนอร์เซเนกัลสภาพทีมค่อนข้างพร้อม แนวรับวางคาลิดู กูลิบาล, ซาลิฟ ซาเน ยืนเป็นคู่ปราการหลังตัวกลาง ชีคฮู คูยาเต, ชีค เอ็นโดเย ปักหลักตัดเกม ซาดิโอ มาเน ปีกตัวเก่งของ หงส์แดง ลิเวอร์พูล บัญชาเกมรุก แดนหน้าวางเอ็มบาย เนียง ที่ยิงได้ในเกมนัดล่าสุดลงล่าตาข่ายคู่กับมาเม ดิยุฟ,ด้านการวิเคราะห์ของบริษัทพนันถูกกฎหมายจากประเทศอังกฤษฟันธงออกมาว่าเกมนี้มีโอกาสออกได้ทั้ง 3 หน้า แต่ให้เซเนกัลที่มีเกมรุกดุดัน, ความแข็งแกร่งและร่างกายที่สูงใหญ่ จะชนะไปได้มากกว่า ขณะที่ญี่ปุ่นก็มีโอกาสพลิกชนะเช่นกัน,คู่สุดท้ายเวลา 01.00 น. ที่สนามคาซาน อารีนา, เมืองคาซาน ในกลุ่มเอช อินทรีขาว โปแลนด์ ที่แพ้เซเนกัลมา 1-2 ลงสนามพบกับ โคลอมเบียที่แพ้ญี่ปุ่นมา 1-2 ทั้งสองทีมเจอกันมา 1 ครั้ง โคลอมเบียเอาชนะไปได้ 2-1 ในเกมอุ่นเครื่องปี 2006 สถานการณ์ในเกมนี้ทั้งสองทีมจะแพ้ไม่ได้ใครแพ้เก็บของกลับบ้านทันที แต่ถ้าเสมอกันก็ยังพอมีลุ้นเข้ารอบ 16 ทีม เกมนี้ถ่ายทอดสดทาง ททบ.5 (ช่อง 1), ทรูสปอร์ต เอชดี 3 (668), ทรู 4เค แชนแนล(400),โจเซ เปเกอร์มัน เทรนเนอร์ของทีมชาติ โคลอมเบีย จะไม่มีคาร์ลอส ซานเชซ ที่ติดโทษแบนหลังจากโดนไล่ออกในเกมล่าสุด แต่ฮาเมส โรดริเกวซ เพลย์เมกเกอร์ตัวเก่งพ้นแบนกลับมาพร้อมลงสนามอีกครั้ง แนวรับมีออสการ์ มูริโญ, ดาวิสัน ซานเชซ เป็นแกนหลัก ฮาเมส โรดริเกวซ ผนึกกำลังฮวน กวาดราโด, ฮวน แฟร์นานโด ควินเตโร ปั้นเกมรุก ราดาเมล ฟัลเกา กัปตันทีมล่าตาข่าย,อดัม นาวัลกา เทรนเนอร์โปแลนด์ ยังต้องเช็ก อาการ คามิล กลิค ปราการหลังจากโมนาโกก่อน ถ้ายังไม่พร้อม แยน เบดนาเร็ก บาร์ตอสซ์ เบเรซินส์กี จะยืนเป็นคู่เซ็นเตอร์ฮาล์ฟเหมือนเดิม ยาคุบ บลาซี–คอฟสกี ขับเคลื่อนเกมร่วมกับพีโอเตอร์ ซีลินสกี, เกอร์เซกอร์ซ ไครโชเวียค, คามิล โกรซิชกี แดนหน้า อาร์คาดิอุสซ์ มิลิค, โรเบิร์ต เลวานดอฟสกี กองหน้ากัปตันทีมลงล่าตาข่าย,ทั้งนี้ จากการวิเคราะห์ของบริษัทพนันถูกกฎหมายจากประเทศอังกฤษฟันธงว่าเกมนี้ค่อนข้างสูสีมากมีโอกาสออกได้ทั้ง 3 หน้า แต่ยกให้โคลอมเบีย เหนือกว่าเล็กน้อยที่จะเก็บชัยชนะ ขณะที่โอกาสเสมอ หรือโปแลนด์ชนะ ก็มีเช่นกัน,ส่วนการป้องปรามการเล่นพนันทายผลการแข่งขันฟุตบอลโลก 2018 ผู้สื่อข่าวรายงานว่าเมื่อช่วงบ่ายวันที่ 23 มิ.ย. ที่สำนักงานตำรวจแห่งชาติ พ.ต.อ.กฤษณะ พัฒนเจริญ รองโฆษก ตร.เปิดเผยถึงสถิติการปราบปรามการลักลอบเล่นการพนันทายผลการแข่งขันฟุตบอลโลก 2018 นับแต่วันที่ 14-22 มิ.ย.สามารถจับกุมผู้ลักลอบเล่นการพนัน 4,067 ราย จำนวน 4,166 คน แบ่งเป็น เจ้ามือการพนันทายผลฟุตบอล 188 ราย จำนวน 191 คน ผู้เล่นการพนันทายผลฟุตบอล 3,719 ราย จำนวน 3,734คน คนเดินโพยการพนันทายผลฟุตบอล 79 ราย จำนวน 80 คน เจ้ามือการพนันทายผลฟุตบอลทางอินเตอร์เน็ต 31 ราย จำนวน 59 คน ผู้เล่นการพนันทายผลฟุตบอลทางอินเตอร์เน็ต 50 ราย 102 คน และยึดของกลาง เงินสด 4,293,741 บาท มูลค่าเงินในโพยจำนวน 11,622,185.55 บาท และเงินในสมุดเงินฝาก จำนวน 2,640 บาท,รองโฆษก ตร. กล่าวอีกว่า พล.ต.อ.จักรทิพย์ ชัยจินดา ผบ.ตร. กำชับกองบัญชาการทุกภาคตรวจตราสถานที่เป้าหมายสำคัญทุกแห่งในพื้นที่ที่อาจมีการลักลอบเล่นการพนันทายผลฟุตบอลอย่างสม่ำเสมอ เพิ่มความเข้มในการป้องกันเหตุประทุษร้ายต่อทรัพย์ โดยเฉพาะธนาคาร ร้านทอง ร้านสะดวกซื้อ ตู้เอทีเอ็ม พร้อมมอบหมายให้กองบังคับการปราบปรามการกระทำความผิดเกี่ยวกับอาชญากรรมทางเทคโนโลยี และกองบังคับการสนับสนุนทางเทคโนโลยี สำนักงานเทคโนโลยีสารสนเทศและการสื่อสาร ตรวจสอบ เฝ้าระวัง ป้องกันการกระทำผิดทางเว็บไซต์ หรือสื่ออินเตอร์เน็ตต่างๆอย่างใกล้ชิด ต่อเนื่อง และสืบสวนจับกุมผู้กระทำผิดเกี่ยวกับการพนันทายผลฟุตบอล รวมไปถึงที่มีลักษณะเป็นขบวนการ มีเครือข่าย มีความสลับซับซ้อนทั่วราชอาณาจักร โดยจะต้องสอบสวนขยายผลให้ถึงแหล่งนายทุน ผู้สนับสนุน เจ้ามือ ทั้งการรับพนันโดยตรง และพนันทางอินเตอร์เน็ต เพื่อนำตัวมาดำเนินคดีตามกฎหมาย พร้อม ประสาน ปปง.ตรวจสอบ ยึด อายัดทรัพย์สิน ตามกฎหมายฟอกเงินทุกราย
โรเมลู ลูกากู-เอเด็น อาซาร์ กดคนละ 2 เม็ด พา ปิศาจแดงแห่งยุโรป เบลเยียม ฟอร์มร้อนไล่ถลุง พญาอินทรีแห่งคาร์เธจ ตูนิเซีย ไปยับเยิน 5-2 จ่อเข้ารอบ 16 ทีม
ข่าวหน้า1,ผลบอล,บอลโลก,เบลเยียม,ตูนิเซีย